Etter at den romerske okkupasjonen av Britannia sluttet på 400-tallet, ble Lothian befolket av et folk som snakket brittonsk og utgjorde en del av Gododdin, innenfor Hen Ogledd eller «Old North». Lothian var også et tradisjonelt navn for denne delen av Skottland som hadde sin opprinnelse i kongeriket Lothian. Det hadde sitt navnet fra kong Loth av Gododdin som styrte fra sin ’hovedstad’ eller samlingssted på høyden Traprain Law på begynnelsen av 500-tallet. På 600-tallet falt Gododdin til anglere, og Lothian ble en del av kongeriket Bernicia. Bernicia forente seg til kongeriket Northumbria som selv ble en del av det tidlige kongeriket England. Lothian kom under kontroll av de skotske kongene på 900-tallet.